หุ้นไทยปิดเช้าดีตามกรีซ
หุ้นทั่วโลกฟื้นตามข่าวดี เมื่อสหภาพยุโรปให้เงินช่วยเหลือกรีซ
10 พ.ค. 2553

หุ้นทั่วโลกฟื้นตามข่าวดี เมื่อสหภาพยุโรปให้เงินช่วยเหลือกรีซ 
ดัชนีหุ้นไทยเช้าวันนี้ ปิดที่ 775.53 จุด เพิ่มขึ้น 6.98จุดหรือเพิ่มขึ้น 0.91% ดัชนีฟื้นตัวตามดัชนีต่างประเทศเป็นบวกตามข่าวดีกรีซได้เงินช่วยเหลือ ด้วยมูลค่าการซื้อขาย11,684ล้านบาท ดัชนีปรับขึ้นสูงสุด  775.82จุด   และต่ำสุด769.17จุด
ผลการที่รัฐบาลสหภาพยุโรปอนุมัติเงินช่วยเหลือกรีซทำให้ดัชนีดาวน์โจนส์ล่วงหน้าเช้านี้เช้านี้ ฟื้นกลับแล้ว 185 จุด ขึ้นมายืน 10,500 จุด หลังจากมีประเด็นดังกล่าว ค่าเงินเหรียญสหรัฐฯ, ค่าเงินยูโร, ราคาน้ำมัน, และตลาดหุ้นเอเชียเช้านี้กลับทิศทางบวกในทันที
บล.ทรีนีตี้ให้ความเห็นว่า วันนี้มีโอกาสทดสอบ 777-785 จุด โดยมีแนวรับ 765 จุด แนวต้าน 785จุด
บล.ยูโอบีเคย์เฮียนคาดทิศทางตลาดในสัปดาห์นี้ มีแนวโน้มผันผวนเช่นกัน โดยมีแนวรับระหว่างสัปดาห์ที่ 750-755 จุด วันนี้มีแนวต้าน 785-790 จุด แนวรับ :754-759
ทั้งนี้ความปั่นปวนทางการเมืองภายในประเทศ ประกอบกับปัจจัยลบจากต่างประเทศ และการขายหุ้นอย่างต่อเนื่องเป็นจำนวนมากของนักลงทุนต่างชาติ ทำให้อาจมีแรงขายทำกำไรเพิ่มขึ้นที่บริเวณแนวต้านในวันนี้ดังนั้นนักวิเคราะห์บล.ยูโอบีเคย์เฮียนจึงแนะนำนักลงทุน ระยะสั้น : ขายทำกำไรหุ้นกลุ่มพลังงานบางส่วนที่บริเวณแนวต้านนักลงทุน ระยะยาว : ทยอยซื้อลงทุนหุ้นกลุ่ม ธนาคาร พาณิชย์ อิเล็กทรอนิกส์ และยานยนต์ที่บริเวณแนวรับ